27/12/2011 | Administración LocalMunicipal
Ames
Anuncio de aprobación definitiva da Ordenanza reguladora das axudas de emerxencia social municipal do Concello de Ames

En sesión plenaria ordinaria celebrada o día 27 de outubro de 2011 prestouse aprobación inicial á ordenanza reguladora das axudas de emerxencia social municipal do Concello de Ames. que foi sometida a exposición pública por prazo de 30 días hábiles a efectos de exame e reclamacións (B. O. P. nº 212 de 8 de novembro de 2011). Non tendo sido presentada ningunha alegación, a aprobación inicial quedou elevada a definitiva de xeito automático. En cumprimento do previsto na normativa aplicable, se fai público o texto da ordenanza aprobada definitivamente aos efectos da súa entrada en vigor. Os poderes públicos deberán asegurar a protección social, económica e xurídica da familia, así como a protección das persoas en situación de necesidade, desamparo, circunstancias graves ou de urxente necesidade por carencias económicas e socio-familiares. A Constitución española atribúe a competencia nesta materia, a través do artigo 148.1.20, ás Comunidades autónomas, e estas no marco dos seus estatutos, promulgaron as leis de servizos sociais (en Galicia, a Lei 13/2008, de 3 de decembro, de servizos sociais de Galicia). Pola súa banda, a Lei 7/1985, de 2 de abril, reguladora das bases de réxime local, e a lei 5/1997, de 22 de xullo, de Administración local de Galicia, establecen as competencias dos municipios na prestación de servizos sociais e de promoción e inserción social. A lei 3/2011, de 30 de xuño, de apoio á familia e á convivencia, establece como principio de responsabilidade pública, entre outros, dispensar especial atención ás familias con dificultades derivadas da súa estrutura ou das súas circunstancias e mais a aquelas que se atopan en situación de especial vulnerabilidade ou en risco de exclusión social. Afondando nas competencias que a Lei 13/2008, de 3 de decembro, de servizos sociais de Galicia, atribúe aos concellos, sinálase significativamente o disposto no artigo 60 (competencias para a creación, xestión e mantemento de servizos sociais comunitarios básicos), artigo 18 c. (prestacións económicas destinadas a satisfacer necesidades pecuniarias valoradas dos individuos ou das familias e a estimular a súa incorporación social e laboral), artigo 18.3. (recoñecemento efectivo do dereito a unha intervención, un programa, un servizo ou unha prestación de carácter esencial). O exercicio do dereito das persoas a recibir apoios personalizados debe conxugarse co disposto na Lei 9/2007, do 12 de xuño, de subvencións de Galicia, xa que calquera tipo de axuda económica pasa a encadrarse, dentro do marco xeral da Lei, no concepto de subvención. Un dos principios fundamentais desta Lei, inspirado no da Lei de estabilidade orzamentaria, é o da transparencia, e redundará nun incremento da eficacia e da eficiencia deste tipo de gasto público, facilitando a súa complementariedade e a coherencia das actuacións das distintas administracións públicas. Aínda que na Lei 9/2007 se establece como réxime xeral de concesión o de concorrencia competitiva, a propia Lei fai unhas mínimas excepcións a este requisito no seu artigo 19.4 b), e indica que poderán concederse de xeito directo as axudas que acrediten razón de interese público, social, económico ou humanitario, ou outro, debidamente xustificado, que dificulte a convocatoria pública. En todo caso, as axudas deberán concederse unicamente seguindo os criterios establecidos na presente ordenanza, e, tal e como se ven facendo na actualidade, mediante unha valoración profesional que teña en conta a tipoloxía do problema ou a necesidade social que se vaia a cubrir, a pertinencia da axuda económica para dar resposta á demanda ou necesidade, o seu grao de urxencia, a non existencia doutros medios ou recursos para solucionala, a prevención da situacións de risco e/ou desprotección para persoas maiores e a necesidade de evitar deterioración de situacións persoais que poidan rematar en procesos de exclusión social. Por todo isto, e tendo en conta a necesidade de lograr respostas e solucións axeitadas ás diversas necesidades das persoas, sen menoscabo da necesaria homoxeneización da atención, de xeito que toda a cidadanía teña os mesmos dereitos ante as mesmas situacións de necesidade, independentemente do lugar de residencia, faise necesario que a organización, as normas de funcionamento e de xestión destas prestacións se realice cos mesmos criterios.1. As axudas ás que se refire esta ordenanza rexeranse polos preceptos básicos establecidos na Lei 7/1985, de 2 de abril, reguladora de bases de réxime local; Lei 38/2003, de 17 de novembro, xeral de subvencións e polo seu regulamento de desenvolvemento aprobado por Real decreto 887/06, de 21 de xuño; así como polo establecido na Lei 9/2007, de 13 de xuño, de subvencións de Galicia e Decreto 11/2009, de 8 de xaneiro, que desenvolve a Lei de subvencións de Galicia.2. A concesión das prestacións municipais baixo a denominación de emerxencia social rexerase polo disposto na presente ordenanza e polas disposicións que se adopten para a súa aplicación e desenvolvemento.1. A presente ordenanza ten por obxecto establecer as bases reguladoras para a concesión das axudas de emerxencia social municipais, destinada a sufragar os gastos específicos de carácter extraordinario necesarios para paliar, previr ou evitar situacións carenciais graves ou de urxencia social derivadas de circunstancias socias, familiares, laborais, de enfermidade ou outras análogas, que produzan unha carencia de recursos que imposibilite o normal desenvolvemento da vida diaria. As axudas de emerxencia social municipais defínense como una prestación de carácter non periódico, agás para o establecido nos artigos 9.3. a.1, 9.3. a.2, 9.3. b.2, 9.3. b.4, 9.3. c.3., en cuxo caso as axudas terán a temporalidade sinalada.2. A finalidade destas axudas é dar unha resposta rápida ás necesidades das persoas ou unidades familiares que se atopen nunha situación de carencia urxente para que poidan evolucionar cara á súa autonomía e integración social, dado que estas axudas son un apoio temporal.1. Poderán ser beneficiarias destas axudas as persoas individuais ou unidades familiares que carezan de medios económicos e nas que concorran factores de risco social e precisen dunha axuda para satisfacer as súas necesidades básicas, sempre como un apoio á intervención social.2. Para os efectos desta ordenanza municipal, enténdese por unidade familiar de convivencia as persoas que vivan soas ou o conxunto de persoas que convivan no mesmo marco físico e se atopen vinculadas co solicitante por matrimonio ou calquera outra forma de relación estáble análoga á conxugal, por adopción ou acollemento ou por parentesco ata o 4º grao, por consanguinidade, ou ata o 2º grao, por afinidade. Cando, por causa de forza maior, accidente ou desafiuzamento, unha familia se vexa obrigada a residir con outra, non perderá a condición de unidade de convivencia independente. Serán requisitos necesarios para a concesión destas axudas: - Ser maior de idade ou menor emancipado/a - Residir e estar empadroado/a no municipio de Ames de forma ininterrompida por un período mínimo de 6 meses inmediatamente anteriores á data da solicitude, coas seguintes excepcións: ñ as vítimas de violencia de xénero que cambian o seu domicilio por motivos de seguridade. ñ as persoas emigrantes galegas que proveñan do concello e fixen a súa residencia nel ñ as persoas estranxeiras, refuxiadas ou con solicitude de asilo en trámite, así como as que teñan autorizada a súa estancia por razóns humanitarias, sempre que en todos os casos cumpran o resto de requisitos para solicitar esta axuda. c) Acreditar a situación de necesidade, situación que será valorada polo/a traballador/a social e integrada nun proceso de intervención social. d) Achegar a documentación requirida en cada caso. e) Aceptación expresa por parte do/a solicitante das condicións que figuran no deseño da intervención social, se é o caso. f) No caso de ter expediente aberto nos servizos sociais, que a unidade familiar cumprira co plan de traballo e/ou seguimento establecido polos servizos sociais comunitarios básicos ou polo servizo especializado. g) Non ser a persoa solicitante ou calquera membro da unidade familiar propietarios ou usufrutuarios de bens inmobles, vehículos ou outros bens que, polas súas características, valoración, posibilidades de venda, ou calquera outra forma de explotación, indiquen de xeito notorio a existencia de medios materiais suficientes para atender o gasto obxecto da solicitude, agás a propiedade referente á vivenda destinada ao uso propio, sempre que a súa valoración catastral non supere en 10 anualidades o IPREM vixente para cada ano, referido a 14 pagas. h) A unidade familiar de convivencia non poderá ter uns ingresos mensuais superiores ao 75% do IPREM vixente para cada ano, incrementado nun 10% por cada membro adicional desta. Para o cómputo final dos ingresos descontaranse os alugueiros e hipotecas nunha cantidade ata un máximo de 350 euros. Para realizar unha valoración da situación económica da unidade familiar tomarase como período de referencia os 3 meses anteriores á data da solicitude. i) A existencia de débeda en vía executiva (agás supostos de fraccionamento, adiamento ou suspensión) coa facenda municipal, que suporá a exclusión da axuda, acreditarase mediante informe solicitado á oficina de recadación municipal por parte dos servizos sociais do Concello. l) Cumprir cos requisitos esixidos na presente ordenanza e cos establecidos no artigo 10 da Lei 9/2007, do 13 de xuño, de subvencións de Galicia, para obter a condición de beneficiario/a.1. As solicitudes, acompañadas pola documentación especificada no artigo 6, formalizaranse conforme ao modelo establecido no anexo deste regulamento, e presentaranse no rexistro municipal correspondente ou por calquera dos medios previstos no artigo 38 da Lei 30/1992, de 26 de novembro, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro.2. De forma excepcional, os expedientes poderán ser incoados de oficio, mediante informe social emitido polo persoal técnico de servizos sociais, cando concorran circunstancias extraordinarias ou urxentes que así o aconsellen.3. As solicitudes das axudas de emerxencia social poderán presentarse en calquera momento do ano.1. A solicitude deberá ir acompañada da seguinte documentación: • Orixinal e fotocopia para compulsar do DNI de todos os membros da unidade familiar maiores de idade. No suposto de estranxeiros/as, documento acreditativo da súa identidade. • Orixinal e fotocopia para compulsar do libro de familia ou documentación equivalente e demostrativa da filiación. • Orixinal e fotocopia da sentenza de separación ou divorcio ou do convenio regulador ou documento regulador das relacións paterno-filiais, se é o caso. • Certificado de empadroamento e de convivencia no que conste a data de alta. O certificado será solicitado á oficina xeral municipal por parte dos servizos sociais do Concello. • Último recibo aboado do IBI e IVTM (no caso de ser titulares de bens). O certificado será solicitado á oficina de recadación municipal por parte dos servizos sociais do Concello. • Certificado de vida laboral de todas as persoas integrantes da unidade familiar que se atopen en idade laboral. • Copia do contrato de alugueiro ou do préstamo hipotecario, e os últimos xustificantes de pagamento. • Xustificación de ingresos de todas as persoas integrantes da unidade familiar que se atopen en idade laboral. Para esta xustificación compre presentar a seguinte documentación acreditativa: 1. Follas de salario do ano en curso de todos os membros da unidade familiar que perciban haberes 2. Certificación de percibir ou non prestacións económicas por parte do Servizo Público de Emprego 3. Certificación de percibir ou non prestacións ou pensións por parte da Seguridade Social 4. Copia da declaración do IRPF do ano corrente ou do anterior, dependendo da data da solicitude, de todos os membros da unidade familiar en idade laboral. No caso de non estar na obriga de presentala, certificación negativa da Axencia Estatal de Administración Tributaria. A persoa solicitante poderá presentar unha autorización aos servizos sociais por parte de todos os membros da unidade familiar de convivencia para acceder aos datos do imposto sobre a renda das persoas físicas, o que lle eximirá de presentar os anteriores documentos.5. Certificado das entidades bancarias nas que confiasen as contas ou depósitos sobre o saldo medio existente nos 3 meses anteriores á petición da axuda 6. Naqueles casos nos que non acheguen a documentación específica sinalada sobre os ingresos, solicitarase declaración responsable. i) Declaración xurada de todas as solicitudes efectuadas ou concedidas polo mesmo concepto polas distintas administracións públicas competentes ou institucións privadas. l) No caso de padecer enfermidade, informe médico emitido polo sistema público de saúde que acredite tal circunstancia. m) Certificado de grao de discapacidade e/ou grao de dependencia, se é o caso. n) Documentación acreditativa da situación de necesidade determinantes da solicitude. Esta documentación debe ser orixinal, así como o xustificante do custo ou orzamento nos casos que proceda. ñ) Declaración da persoa interesada de estar ao corrente das obrigas fiscais e coa Seguridade Social (artigo 24.4 e 24.5 do Real decreto 887/2006 do 21 de xuño polo que se aproba o Regulamento xeral de subvencións). o) Certificación da conta bancaria na que deba efectuarse o ingreso, de ser o caso.2. A situación de emerxencia social acreditarase mediante informe social correspondente. Este informe será elaborado polos/as traballadores/as sociais dos servizos sociais comunitarios básicos. Nel valorarase e verificarase se os datos presentados se axustan aos requisitos establecidos na presente ordenanza e, ademáis, terá que conter a proposta de concesión ou denegación da axuda. O informe social será preceptivo e vinculante.3. Para determinar os ingresos a partir dos que proceda o recoñecemento das axudas, teranse en conta os ingresos de toda a unidade familiar. Computaranse como recursos da unidade familiar a totalidade dos ingresos que se obteñan polos conceptos de rendemento de traballo, retribucións, renda, prestacións ou calquera outro título, nos 3 meses anteriores á data da solicitude. Terase en conta a última declaración do imposto sobre a renda das persoas físicas, e concretamente, a parte xeral e especial da base impoñible. Cando non proceda a declaración ou non sexa obrigatorio realizala, acreditaranse os ingresos por certificacións dos organismos correspondentes e, no seu defecto, por declaración xurada.1. Presentada a solicitude, ben de oficio ben a instancia de parte, conforme ao establecido no artigo 5 e acompañada da documentación establecida no artigo 6, serán os servizos sociais quen reciba o expediente e comprobe que a solicitude está completa.2. No caso de que a solicitude estivera incompleta e non reunira os requisitos necesarios para a súa tramitación, requirirase a persoa solicitante para que, de conformidade co disposto no artigo 71.1 da Lei 30/1992, de 26 de novembro, de réxime xurídico das administracións públicas e do procedemento administrativo común, no prazo de 10 días, emende os defectos e/ou acompañe os documentos preceptivos, con indicación de que, de non facelo así, entenderase que desiste do seu pedimento, previa resolución ditada nos termos previstos no artigo 42 de dito texto legal.3. Os servizos sociais do Concello de Ames realizarán cantas actuacións estimen necesarias para a determinación, coñecemento e comprobación dos datos presentados pola persoa solicitante, en virtude dos que debe pronunciarse a resolución, procederán á avaliación das solicitudes e emitirán o corresponde informe social sobre a procedencia ou non da axuda e, se é o caso, o informe de intervención social personalizado.4. A proposta de concesión ou denegación será elevada ao órgano competente para a posterior resolución, que deberá axustarse necesariamente ás características establecidas no presente regulamento.5. A concesión das axudas reguladas na presente norma, está limitada pola dispoñibilidade orzamentaria establecida nos orzamentos do Concello de Ames nos exercicios a que se imputen aos gastos. Por tanto, a concesión de axudas ao abeiro deste regulamento supeditarase en todo momento ao crédito dispoñible existente na aplicación orzamentaria de imputación do gasto.1. De acordo co artigo 21.1 s) da Lei 7/1985, de 2 de abril, reguladora das bases de réxime local, as axudas contempladas neste regulamento serán resoltas pola alcaldía, concedendo ou denegando a axuda solicitada, sen prexuízo das delegacións que poidan autorizarse, de acordo co previsto na citada norma. 2. A resolución adoptada, debidamente motivada, será notificada ás persoas interesadas no domicilio que figure no expediente a efectos de notificacións. A resolución, que pon fin á vía administrativa, poderá ser recorrida potestativamente en reposición no prazo dun mes, conforme ao establecido no artigo 116 e seguintes da lei 30/1992, de 26 de novembro, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro, ou ser impugnada directamente ante o órgano xurisdicional contencioso-administrativo no prazo de dous meses. Non se poderá interpoñer recurso contencioso-administrativo ata que se resolva expresamente ou se produza a desestimación presunta do recurso de reposición interposto.3. En calquera caso, o Concello de Ames denegará a axuda solicitada cando, aínda reunindo o/a solicitante todos os requisitos necesarios para acceder á esta, se esgotara a correspondente aplicación orzamentaria.1. As axudas de emerxencia social municipais contemplarán as prestacións que se sinalan no seguinte apartado, e deberán estar provocadas por situacións excepcionais e previsiblemente irrepetibles.2. As axudas de emerxencia social municipais terán o importe e temporalidade que se determina a continuación: a) Necesidades básicas a.1. Cobertura de necesidades básicas de carácter xeral (alimentos, vestido e demais indispensables para a vida diaria) Duración da axuda: máximo de 3 meses nun período de 12 meses Contía máxima subvencionable: 75% do IPREM, incrementado nun 12 %, polo primeiro membro adicional, nun 10%, polo segundo membro, e nun 8%, polos restantes membros. Ás persoas ou unidades familiares que teñan ingresos inferiores aos límites establecidos e que soliciten esta axuda cumprindo cos requisitos marcados no presente regulamento para acceder a ela, descontaránselles estes ingresos do importe total da axuda que lle corresponda percibir. a.2. Cobertura de gastos médico-sanitarios e farmacéuticos de carácter urxente Duración da axuda: máximo de 3 meses, podendo ser renovada en caso de que perdure a necesidade debidamente acreditada. Contía máxima subvencionable: 100% do custo, ata un máximo do 100% do IPREM fixado para cada ano b) Axudas para o uso e mantemento da vivenda b.1. Fianza do alugueiro da vivenda Duración: unha única vez nun período de 12 meses Contía máxima subvencionable: 100% do custo da fianza ata un máximo de 350 € b.2. Alugueiro da vivenda habitual Duración: máximo de 3 meses nun período de 12 meses Contía máxima subvencionable: 100% do custo do aluguer ata un máximo de 350 € b.3. Gastos de mantemento da vivenda habitual, pequenos arranxos na vivenda habitual cando se consideren imprescindibles para a permanencia no domicilio Duración: unha única vez nun período de 12 meses Contía máxima subvencionable: 100% da débeda xustificada, ata un máximo do 100% do IPREM fixado para cada ano b.4. Aloxamento urxente derivado dunha causa grave allea á vontade da persoa destinataria Duración: máximo de 3 meses nun período de 12 meses Cuantía da axuda a subvencionar:100% do custo do aloxamento ata un máximo de 350 €. b.5. Equipamento básico da vivenda Duración: unha única vez nun período de 12 meses Contía máxima subvencionable: 100% do custo ata un máximo do 125% do IPREM fixado para cada ano c) Desenvolvemento de actividades de inserción socio-laboral e educativas c.1. Asistencia a cursos de formación: matrícula Duración: unha única vez nun período de 12 meses Contía máxima subvencionable: 100% do custo ata un máximo do 25% do IPREM fixado para cada ano c.2. Asistencia a cursos de formación: material Duración: unha única vez nun período de 12 meses Contía máxima subvencionable: 100% do custo ata un máximo do 25% do IPREM fixado para cada ano c.3. Asistencia a cursos de formación: transporte Duración: en canto perdure a actividade Contía máxima subvencionable: 100% do custo ata un máximo do 25% do IPREM fixado para cada ano, salvo a existencia dunha beca para tal fin. d) Outros gastos excepcionais destinados a previr a marxinación e favorecer a normalización dos individuos e familias no seu contorno de convivencia. A valoración desta axuda será sometida a unha COMISIÓN TÉCNICA DE VALORACIÓN composta polos/as traballadores/as sociais e pola/o responsable máxima/o dos servizos sociais. Esta comisión técnica determinará as características da axuda solicitada atendendo aos requisitos do presente regulamento.3. En ningún caso, a persoa solicitante poderá ser beneficiaria dunha axuda municipal de emerxencia social igual ou superior aos 3.000 €. 1. Para a concesión das axudas de emerxencia social teranse en conta os seguintes indicadores: a) Indicador económico. A súa aplicación determínase en función da capacidade económica e dos membros da unidade familiar. b) Situacións de risco e/ou exclusión social. c) Proxecto de intervención social, ben individual, ben familiar.2. O indicador económico terá carácter excluínte, é dicir, se a persoa solicitante da axuda supera os límites económicos establecidos no artigo 4 da presente regulamentación, a solicitude será valorada negativamente e xa non se terán en conta o resto dos indicadores establecidos para a determinación da procedencia ou improcedencia da axuda solicitada.1. Será incompatible a concesión da axuda económica co goce gratuíto dos servizos que cubran as mesmas necesidades. Así mesmo, non poderán outorgarse axudas polo mesmo concepto que foran concedidas por outras administracións ou organismos públicos. Se exceptuará deste ultimo requisito se a axuda concedida non solventase a necesidade, podendo neste caso complementarse dende esta administración sin que en ningún caso poida superar o custo total da axuda.2. As axudas de emerxencia social municipais contempladas no apartado 2. a do artigo 9 son incompatibles coas establecidas para o mesmo concepto por outros sistemas de protección, salvo que a persoa solicitante se atope en trámite e na espera de resolución, en cuxo caso procedérase á concesión da mesma ata o momento en que fora resolta e percibida pola persoa solicitante.1. De acordo co previsto no artigo 34.4 da Lei 38/03, de 17 de novembro, xeral de subvencións, e en atención ao seu carácter social, o pagamento das axudas reguladas nesta Ordenanza requirirá unicamente da solicitude da persoa interesada e do previo informe de avaliación dos servizos sociais do Concello.2. A necesidade de resposta económica á situación de emerxencia pode esixir o pago urxente, sen cuxa realización inmediata resulte ineficaz a concesión. A apreciación ou non da urxencia constará na proposta e resolución do expediente.3. Nos procedementos ordinarios, o pagamento deberá efectuarse no prazo máximo dun mes dende a data de resolución. Non obstante, e sempre que o/a traballador/a social que informe a solicitude o considere absolutamente necesario, o pagamento efectuarase no prazo máximo de 72 horas.4. En ambos casos, o pagamento materializarase mediante transferencia bancaria a unha conta titularidade do beneficiario/a ou, no seu defecto, mediante talón nominativo, que terá como librado ao/á beneficiario/a (modalidade de “pagamento directo”) ou, sempre que o informe social así o apoie, á persoa ou entidade prestadora do servizo subvencionado ou ben (modalidade de “pagamento delegado”). 5. Os prazos de pagamento indicados neste artigo quedan supeditados ao seu reflexo no plan de disposición de fondos que aprobe a alcaldía, a proposta da Tesourería, de acordo co disposto no artigo artigo 187 do Real decreto Lexislativo 2/2004, de 5 de marzo, polo que se aproba o texto refundido da lei reguladora das facendas locais.1. Nos procedementos ordinarios, a xustificación das axudas deberá ter lugar no prazo máximo de tres meses desde a notificación da súa concesión ou, de se producir antes, do seu abono.2. Nos casos en que o pagamento se tivera efectuado pola vía inmediata á que se refire os apartados 2 e 3 do artigo 12, a xustificación deberá producirse no prazo máximo de 72 horas desde o pagamento da axuda.3. En ambos casos, a xustificación efectuarase mediante facturas ou outros documentos de valor probatorio equivalente, con validez no tráfico xurídico mercantil ou con eficacia administrativa. Esta documentación xustificativa, deberá presentarse nas UTS’s (Unidades de Traballo Social), e da mesma deberá desprenderse que o destino dado á axuda se corresponde coa finalidade para a que foi concedida. Os documentos orixinais acreditativos do gasto deberanse selar mediante o sistema de estampado no que se fará constar que ese gasto foi aplicado á subvención correspondente e indicando nel o importe concedido”. Son obrigas da persoa beneficiaria: a) Cumprimento do fin ou actividade que motivou a concesión da axuda b) Acreditación ou xustificación da realización da actividade subvencionada, e do cumprimento dos requisitos e condicións que determinen a concesión da axuda c) Permitir e facilitar a actuación dos Servizos Sociais para avaliar a situación e comprobar a aplicación da axuda á finalidade para a que se concedeu d) Comunicar ao Concello calquera variación que se produza na situación socio-económica e familiar.1. A ocultación ou falsidade dos datos ou documentos achegados pola persoa beneficiaria da axuda, así como a non xustificación total ou parcial desta, ou destinar a axuda a un fin distinto para a que foi concedida, implicará o impedimento de presentar unha nova solicitude por un período de dous anos, sen prexuízo das responsabilidades que desta conduta se puideran derivar.2. Procederá a revogación da subvención e o reintegro, total ou parcial, das cantidades percibidas máis o interese legal do diñeiro que resulte de aplicación, dende o momento de aboamento da subvención ou axuda, nos seguintes supostos: a) Incumprimento da obriga de xustificar. b) Ocultación ou falsidade de datos ou documentos que serviran de base para a concesión ou obtención da subvención ou axuda sen reunir as condicións requiridas, ou o incumprimento das obrigas e requisitos establecidos con carácter xeral nestas bases. c) Incumprimento da finalidade para a que se concedeu. d) Incumprimento das condicións impostas con motivo da concesión 3. Ademais, procederá o reintegro do exceso nos supostos en que, por concesión de subvencións ou axudas doutras administracións públicas, a contía das subvencións ou axudas outorgadas supere o custo da actividade para o que se concedeu a axuda ou subvención. Este regulamento entrará en vigor ao día seguinte de ser publicado no Boletín Oficial da Provincia da Coruña, permanecendo vixente ata que se acorde a súa modificación ou derrogación expresa. Anexos Anexo I- Impreso de solicitude Anexo II- Impreso de informe social Anexo III- Impreso das obrigas das persoas beneficiarias Anexo IV- Impreso de delegación de pagamento Anexo V- Impreso de transferencia bancaria Declaro, baixo a miña responsabilidade, que son certos os datos consignados na presente solicitude e quedo informado/a da obriga de comunicarlle ao Departamento de Servizos Sociais deste Concello calquera variación que poida producirse. Son consciente de que a ocultación ou falsidade destes datos implicará o impedimento da tramitación da solicitude. Ames, a _____ de __________ de _____ Sinatura • Impreso normalizado de solicitude, debidamente asinado polo/a solicitante da axuda ou representante legal. • Documento identificativo do/a solicitante e dos membros da unidade familiar de convivencia. • Libro de familia ou documento que acredite a filiación, de ser o caso. • Sentenza de separación ou divorcio, ou convenio regulador ou documento regulador das relacións paterno-filiais, de ser o caso. • Copia do contrato de aluguer ou do préstamo hipotecario, e os últimos xustificantes de pagamento, ben do aluguer ou da hipoteca. • Certificado de empadroamento e de convivencia no que conste a data da alta. O certificado será solicitado á oficina xeral municipal por parte dos Servizos Sociais do Concello. • Informes médicos actualizados no caso de que a persoa solicitante e os familiares que formen a unidade de convivencia necesiten xustificar as súas limitacións físicas, psíquicas e/ou sensoriais. • Certificado de grao de discapacidade e/ou grao de dependencia, de ser o caso. • Certificado de vida laboral de todas as persoas integrantes da unidade familiar en idade laboral • Xustificantes de ingresos da persoa solicitante e todos os membros da unidade familiar expedidos polo organismo, empresa ou entidade polo que os perciba. Naqueles casos nos que careza de documentación acreditativa, asinarase unha declaración responsable de ingresos. - Follas de salario do ano en curso de todos os membros da unidade familiar que perciban haberes - Certificación de percibir ou non prestación económica do Servizo público de emprego - Certificación de percibir ou non prestacións ou pensións da Seguridade social - Copia da declaración do I. R. P. F. do ano corrente ou do anterior dependendo da data da solicitude, de todos os membros da unidade familiar en idade laboral. No caso de non estar na obriga de presentala, certificación negativa da axencia estatal da administración tributaria. A persoa solicitante poderá presentar unha autorización aos servizos sociais por parte de todos os membros da unidade familiar de convivencia para acceder aos datos sobre o imposto sobre a renda das persoas físicas, o que lle eximirá de presentar os anteriores documentos. - Certificado das entidades bancarias, nas que confiasen as contas ou depósitos, sobre o saldo medio existente nos 3 meses anteriores á petición da axuda • Último recibo abonado do IBI e IVTM (no caso de ser titulares de bens). O certificado será solicitado á oficina xeral municipal por pate dos servizos sociais do Concello. • Informe de recadación municipal de estar ao corrente coas obrigas fiscais municipais. O informe será solicitado por parte dos Servizos Sociais do Concello. • Declaración da persoa interesada de estar ao corrente das obrigas fiscais e coa Seguridade social. • Declaración xurada de todas as solicitudes efectuadas ou concedidas polo mesmo concepto polas distintas administracións públicas competentes ou institucións privadas • Documentos acreditativos da situación de necesidade determinantes da solicitude que deben de ser orixinais, así como o xustificante do custo ou orzamento nos casos que proceda • Impreso normalizado de autorización de transferencia bancaria aos efectos do abono da axuda correspondente, de ser o caso. • Impreso debidamente cuberto e asinado de autorización da delegación de pago naqueles casos que proceda. ___________________________________________________________________________________________________ En base aos datos obrantes no expediente, realizase a seguinte proposta: Ames, ___ de ____________ de ____ O/A TRABALLADOR/A SOCIAL Asdo.: Nome e apelidos: ___________________________________________________________________________________ DNI: _______________________________________________________________________________________________ Por medio da presente declaración considérome informado/a e manifesto a miña conformidade co que de seguido se expresa: 1. Teño a obriga de destinar a axuda ao fin para que me foi concedida.2. Teño a obriga de acreditar ou xustificar a realización da actividade subvencionada e de cumprir os requisitos e condicións que determinaron a concesión e o goce da axuda.3. Teño a obriga de permitir e facilitar a actuación dos servizos sociais para avaliar a situación e comprobar a aplicación da axuda á finalidade para a que se concedeu.4. Teño a obriga de comunicar calquera variación que se produza na situación socio-económica e familiar.5. Son coñecedor/a de que a falsidade ou ocultación dos datos ou documentos achegados, así como a non xustificación total ou parcial da axuda, ou o feito de destinala a un fin distinto para o que foi concedida, implicará o impedimento dunha nova solicitude por un período de 2 anos, sen prexuízo das responsabilidades que desta conduta se puideran derivar.6. No caso de que incumpra algunha das obrigas establecidas, o Concello procederá a revogación da subvención e quedarei obrigado/a a reintegrar, total ou parcialmente, as cantidades percibidas máis o interese legal do diñeiro que resulte de aplicación, dende o momento do pagamento da subvención ou axuda que me foi concedida.7. Nos supostos en que, por concesión de subvencións ou axudas doutras administracións públicas, a contía das subvencións ou axudas outorgadas supere o custo da actividade para a que solicito a axuda, teño a obriga en reintegrar o exceso ao Concello. Ames, ____ de _________________ de 20___. Asdo.: __________________________ __________________________ de _________ de ________. Sinatura da persoa solicitante Dilixencia do/a axente pagador/a.- acéptase a designación de conta bancaria formulada pola persoa perceptora á que se refire o presente documento, nos termos que nela figuran. __________________________ de _________ de _________. Sinatura e selo da entidade financieira Ames, 19 de decembro de 2011. O alcalde Santiago V. Amor Barreiro